එතැන් සිට එය කුඩා පියවරක් තැබීමෙන් නව නාසිවාදයට එළඹීම සිදු වනු ඇත.”                                                                         (පවුලෝ කොයියෝ, ජීවිත වන්දනාවක සටහන්. 96 පිට)                 තමා වටහාගත් සමාජ දේශපාලනික වගකීම් ස්වකීය ලේඛන භාවිතය තුළ පමණක් ඉටුකර ගැනීමට සීමා නොවන කොයියෝ තමා සතු අසීමිත ධනය කැපකරමින් බ‍්‍රසීලයේ අත්හැර දමන ලද දරුවන්ට උපකාර කිරීම, දුගී දුප්පත් හා මහලූ පුද්ගලයින්ට උපකාර කිරීම, සම්භාව්‍ය බ‍්‍රසීල කතුවරුන්ගේ ග‍්‍රන්ථයන් ලොව සෙසු භාෂාවන්ට පරිවර්තනය කිරීම, තමා ආදරය කරන තම රටෙහි අතීත නටඹුන් හා පොසීල මූලයන් ගවේෂණය කරමින් තම සංස්කෘතිය ප‍්‍රචලිත කිරීම වැනි කරුණු ඉටුකර ගැනීම සඳහා තම බිරිඳ විසින් පාලනය කරනු ලබන පදනමක් පවත්වාගෙන යයි.